tomron87/hebrew-wikipedia-sentences-corpus huggingface dataset:
קובץ Pdf הוא בעצם קובץ פוסטסקריפט ברמה 3. הוא שומר על מאפיינים רבים ביניהם מידע על הגרפיקה הווקטורית כמו מסלולים ומלל.
ברשת האינטרנט ניתן למצוא עזרים רבים לפוטושופ, החל מעדכונים באתר התוכנה, כמו גם דברים שנוצרו על ידי המשתמשים, כגון מברשות חדשות, באמצעותן ניתן לצייר ולצבוע באופנים שונים.
לדוגמה, מברשת המכילה קובץ תמונות של נחשים ובאמצעות הציור איתה ניתן ליצור אשליה של סריג כלשהו.
משתמשים ותיקים כותבים לעיתים מדריכים לעזרת החדשים, המלמדים אותם על מספר כלים בסיסיים ומתקדמים.
מדריכים אלה מלווים לרוב בתמונות ובסרטונים המדגימות את מיקום הכלים ואופן השימוש בהם.
ישנם אתרי אינטרנט שמאפשרים עריכת תמונות הדומה לפוטושופ מבלי להוריד את התוכנה, לדוגמה pixlr.
דרישות המערכת מעודכנות עבור גרסה 25, נכון לאוקטובר 2023.
דרישות עבור מחשבים המריצים Windows
מעבד: מעבד מרובה ליבות, אינטל או AMD בארכיטקטורת x64 בתדר 2 GHz ומעלה, עם תמיכה בסט הפקודות SSE4.2
מערכת הפעלה: חלונות 10 החל מעדכון 22H2 ומעלה, גרסאות 64 ביט בלבד
שטח פנוי בדיסק הקשיח: 20GB לתוכנת הבסיס, אם כי נדרש שטח נוסף לתכונות נוספות, עד 100GB.
כרטיס גרפי: תואם ה-API הגרפי Direct3D 12 עם לפחות 1.5GB זיכרון VRAM.
עבור עריכה ברזולוציית 4K נדרשת כמות של לפחות 4GB זיכרון VRAM.
דרישות עבור מחשבים המריצים macOS
מעבד: מרובה ליבות של אינטל עם תמיכה בארכיטקטורת x64, או מעבד אפל סיליקון מבוסס ARM
מערכת הפעלה: macOS גרסה 11 ומעלה
כרטיס גרפי: תואם ה-API הגרפי Metal עם לפחות 1.5GB זיכרון VRAM.
כרגע, לא קיימת לפוטושופ (או ליתר התוכנות מחבילת היצירה של אדובי) תמיכה רשמית מצד מפתחי התוכנה למערכות הפעלה שאינן חלונות או מקינטוש, אם כי ניתן להריץ גרסאות ישנות יותר במערכות הפעלה תואמות יוניקס דרך Wine.
הפתרון שאותו Wine מספק חלקי בלבד והוא מכסה בעיקר גרסאות ישנות יחסית דוגמת CS4, CS6 ו-CC 2014, ולא נתמך רשמית על ידי אדובי.
חלופות אחרות הן להריץ את התוכנה על מכונה וירטואלית שמריצה חלונות או מקינטוש, או להשתמש בתוכנות חופשיות, דוגמת GIMP של פרויקט גנו או Krita של KDE.
+מספר גרסהתאריך שחרורמערכות הפעלהשינויים עיקריים11990מקינטושגרסה ראשונה
קוד המקור של גרסה זו נתרם בשנת 2013 למוזיאון לתולדות המחשוב.2יוני 1991מקינטושמסלולים, תמיכה במודל צבע CMYK ובפורמט EPS של שפת פוסטסקריפט2.5נובמבר 1992מקינטוש, חלונות, סולאריסתמיכה ב-16 סיביות צבע לערוץ.
גרסה ראשונה שיצאה לחלונות ושנה מאוחר יותר גם לסולאריס3ספטמבר 1994מקינטוש, חלונות, סולאריסעבודה בשכבות4נובמבר 1996מקינטוש, חלונותשכבות התאמה, פקודות מאקרו, קווי עזר, Free Transform, מעברי צבע של יותר מצבע אחד.
תמיכה בפורמטים PNG וPDF5מאי 1998מקינטוש, חלונותהחל מגרסה זו הטקסט ניתן לעריכה בכל זמן (עד כה הטקסט הפך ישירות לפיקסלים ברגע שסיימת לערוך אותו)
כלי ציפורן/בחירת לאסו מגנטיים (שנצמדים לקווי המתאר של התמונה)
אפקטים לשכבות5.5פברואר 1999מקינטוש, חלונותגרסה זו שווקה לראשונה ביחד עם ImageReady.
אפשרות שמירה לאינטרנט.6ספטמבר 2000מקינטוש, חלונותבגרסה זו ממשק המשתמש עודכן.
שיטות שילוב בין שכבות (בלנדים)7מרץ 2002מקינטוש, חלונות, macOSבגרסה זו הטקסט הפך לאלמנט גרפי וקטורי ונוספו אפשרויות רבות לעריכתו.
פילטר לצילום עם עדשות בזווית רחבה.
שדרוג כלי החיתוך - crop.
ניתן לחתוך תמונה באופן שאינו הרסני.CC - 14יוני 2013חלונות, macOSהחל מגרסה זו התוכנה תהיה זמינה אך ורק כחלק משירות ה-Creative Cloud.15 - CC 2014יוני 2014חלונות, macOSרשימת שדרוגים עיקריים:
עבודה עם ספריות של אדובי בענן Libraries
חיבור לספריית Typekit - ספריית הגופנים של אדובי.
תוספת Blur Gallery פילטרים מתקדמים לטשטוש .
בחירה על פי אזור מוקד מצלמה.
הוחזר פילטר צבעי שמן - Oil Paint
שיפור פילטרי גלריית טשטוש - blur gallery
שיפור תכונות תלת מימד17 - CC 2015.5יוני 2016חלונות, macOSשדרוגים עיקריים.
בינה מלכותית מאפשרת זיהוי פנים בכלי ההנזלה - Liquify.
תכונה בשם Face aware liquify מאפשרת לשנות תווי פנים במהירות.
סביבת עבודה לשיפור ועידון הבחירה של פיקסלים הבחירה עם חלון בחירה ומסכה.
אפשרות לזהות גופן בתמונה או צילום המוצג כפיקסלים.
בחירת האזור תאפשר לבינה המלכותית בתוכנה לזהות את הפונט ולהביא אותו מספריית הגופנים של התוכנה Typekit.
אם אין גופן כזה תציע התוכנה גופן דומה חלופי.
כלי עזר למעצבים המעוניינים לזהות את הגופן.
חוסך עבודה רבה במציאת הגופן ברחבי האינטרנט על פי מראה בלבד.
הכלי עובד רק באנגלית או באותיות לטיניות.
חיתוך תמונה מודע לתוכן - content aware crop מאפשר לחתוך תמונה גם בהטייה והתוכנה תשלים חלקים חסרים על ידי בינה מלכותית.
ממשק עבודה מהיר עם ספריית התמונוטת של אדובי - Adobe stock
שיפור אפשרות הדפסה בתלת מימד מפוטושופ18 - CC 2017נובמבר 2016חלונות, macOSשדרוגים עיקריים:
תמיכה בפס המגה במחשבי מקבוק פרו החדשים.
גישה מהירה לטמפלייטים מוכנים מאדובי סטוק.
גישה לחיפוש מהיר של עזרה בתוכנה.
תמיכה בטכנולוגיה חדשה של גופנים Open SVG.
שיפור ממשק הבחירה עם חלון בחירה ומסכה.
שיפור בינה מלכותית המאפשרת זיהוי פנים בכלי ההנזלה - Liquify.
ינואר 2018חלונות, macOSרשימה חלקית של שדרוגים
שינוי מהותי למברשות בתוכנה כולל כלי לשנות אותן ולסדר אותן בתיקיות ותתי תקיות.
תוספת של כ-1000 מברשות של המאייר קייל ובסטר.
כלי העקמומיות ליצירת קווים חלקים.
משפר את קלות יצירת עקומות לעומת כלי העט - Pen tool.
תמיכה בפונטים מתקדמים Variable font.
בחירה מודעת לתוכן על ידי כפתור ייעודי.
הבינה המלכותית של פוטושופ מזהה את נושא התמונה ובוחרת אותו.
שיפור באלגוריתם לשינוי גודל תמונה.
שיפור אלגוריתם לזיהוי פנים.20 - CC 2019אוקטובר 2018חלונות, macOSרשימה חלקית
כלי המסגרת Frame tool מאפשר לסמן מקום להכנסת תמונה.
סיום תמיכה בגרסת 32 ביט של התוכנה.
בגרסה זו ctrl Z מבטל מספר פעולות אחורה ולא מבטל ומחזיר פעולה שוב ושוב כפי שהיה לאורך ההיסטוריה של התוכנה.
שינוי גודל תמונה - scale הוא מעכשיו תמיד פרופורציונלי (כלומר גובה ורוחב משתנים ביחס זהה).
שימוש בכפתור Shift מאפשר לשנות גודל לא פרופורציונלי.
זאת בניגוד לגרסאות ישנות יותר.
מעבר עכבר על שיטות השילוב - Blend modes - מציג מיידית את התוצאה הצפויה מבלי צורך להקליק על כל שיטת שילוב (או להשתמש לאחר בחירה בכפתורי החצים).
נוסף כפתור לריווח אחיד בין אובייקטים בדומה לתוכנת אילוסטרייטור.
ניתן לנעול את סביבת העבודה כדי למנוע שינויים בה בטעות.
מצב ציור בסימטריה - Symetry mode מאפשר ליצור צורות שמשתכפלות כדוגמת מנדלות.
בחירת צבעים חדשה על ידי גלגל צבעים.
אפשרות לבצע חישובים מתמטיים בשדות שונים לנוחות עבודה במקום להשתמש במחשבון.CC 20204 לנובמבר 2019חלונות, macOSחלק מהשדרוגים בגרסה:
סביבת עבודה חדשה ומשופרת למילוי מודע לתוכן - Content aware fill המאפשר תוספת והשלמת פיקסלים בהתאם לתוכן התמונה.
בחירה מהירה עם בינה מלאכותית המאפשרת לסמן במהירות אזור והתוכנה תסמן את הנושא הנבחר - Object selection tool
אפשרות להפוך אובייקט חכם - Smart Object חזרה לשכבות.
שדרוג פאנל מאפיינים - Properties
שיפור כלי העיוות - Warp .CC 21פברואר 2020חלונות
MacOSגרסה 21 כללה תכונות חדשות ומשופרות, כגון:
כלי בחירת אובייקטים חדש לאוטומציה טובה יותר של בחירות מורכבות.
שדרוג לכלי עיוות (Transform Warp)
קיצורי מקלדת חדשים לצביעה ומברשות.
שיפורים במילוי מבוסס תוכן ובכרטיסיית מסמך חדש.
תמיכה באנימציות GIF, שיפור ביצועי טשטוש עדשה, וזום בלחיצה אחת לתוכן שכבה.
הוספת צבעים, מעברים, תבניות, צורות ומערכות סגנון חדשות לגופני OpenType
המרה פשוטה של אובייקטים חכמים לשכבות.
התאמת בהירות/ניגודיות ועקומות בשכבות 32-ביט.
ארגון קל יותר של הגדרות מראש (Presets)
אפשרות למלא מספר אזורים בתמונה באופן אטרקטיבי מבלי לצאת מממשק המילוי מבוסס תוכן.
שיפור באיכות טשטוש עדשה מבוסס GPU
שיפורי ביצועים – גלילה, זום וניווט חלקים יותר במסמכים.CC 21.2יוני 2020חלונות
הפעלת פונטים של Adobe באופן אוטומטי.
שדרוג יכולת זיהוי הפונטים (Match Font)CC 22אוקטובר 2020חלונות
גרסה 22.3 שוחררה במרץ 2021. זו הגרסה הראשונה ל-macOS שרצה באופן מקורי על Apple silicon.
גרסה 22.5.1 שוחררה בספטמבר 2021. זוהי הגרסה האחרונה שכללה סט רחב של סקאלות צבעי פנטון (כ-Pantone Legacy Swatches), כולל צבעי פסטל, ניאון ו-Premium Metallics.CC 23אוקטובר 2022חלונות
גרסה 23.0 שוחררה באוקטובר 2021. זו הגרסה הראשונה שכללה רק סט מצומצם של ספרי צבעי פנטון, CMYK, Metallics וצבעי בסיס (Solid).
בגרסה זו הוצגה לראשונה תכונת Content Credentials (בגרסת בטא).
כאשר היא מופעלת, מידע העריכה נשמר בצורה חסינת שינוי ונשאר עם הקובץ גם לאחר העתקות נוספות.
תכונה זו תואמת לתקן C2PA עבור ייחוס דיגיטלי באינטרנט.
גרסה 23.5 שוחררה באוגוסט 2022. זו הגרסה האחרונה עם תמיכה מובנית בצבעי פנטון בסיסיים – CMYK, Metallics ו-Solid (כ-Legacy Swatches).
החל מגרסאות עתידיות, יש צורך במנוי נפרד כדי לגשת לצבעי פנטון.
אַדוֹבִּי , שנקראה בעבר "אדובי מערכות", היא חברת תוכנה שנוסדה בדצמבר 1982 על ידי ג'ון וארנוק וצ'ארלס גצ'קי.
השניים ייסדו את אדובי מערכות לאחר עזיבתם את זירוקס פארק כדי לעודד פיתוח ומסחור של שפת פוסטסקריפט המשמשת בעיקר להדפסה באיכות גבוהה של איורים וטקסט.
לאדובי היה תפקיד חשוב בגרימתה של מהפכת ה"הוצאה לאור שולחנית" כאשר אפל מחשבים קנתה מהם רישיון לשימוש בשפת פוסטסקריפט במדפסות הלייזר שלה ב-1985. תקן חשוב ומפורסם של אדובי הוא PDF, פורמט מסמכי מחשב המאפשר שיתוף בין תוכנות שונות שרצות על מערכות הפעלה שונות.
החברה נקראת "אדובי" על שמו של נחל אדובי (Adobe Creek) שזורם מאחורי ביתו של אחד מצמד מייסדיה.
מטה החברה נמצא בעיר סן חוזה שבעמק הסיליקון בקליפורניה.
ב-2005 מנתה אדובי מערכות כ-4,000 עובדים, יותר ממחציתם בסן חוזה.
לאדובי פעילות פיתוח רבה גם בסיאטל, בוושינגטון; בנוידה שבהודו ובאוטווה, קנדה.
מרכזי פיתוח קטנים יותר נמצאים במיניאפוליס, מינסוטה ובהמבורג, גרמניה.
עד שנת 2005 היו חברת מקרומדיה ואדובי מתחרות מכיוון ששתיהן היו חברות תוכנה מובילות ועולמיות בתחום הגרפיקה הממוחשבת.
בשנה זו רכשה אדובי את מקרומדיה.
אדובי אייר - Adobe Integrated Runtime אדובי זמן ריצה משולב (AIR), הידוע גם בשם Adobe AIR, היא סביבת עבודה בפלטפורמות שונות שפותחה על ידי אדובי מערכות לבניית יישומי אינטרנט עשירים באמצעות Adobe Flash, Adobe Flex, HTML, או Ajax, שניתן לפרוס כמו יישומי שולחן עבודה.
אדובי מערכות נכנסה לנאסד"ק ב-1986. מדצמבר, 2004, היא נסחרת בשווי שוק של כ-15 מיליארד דולר.
הנציגות הישראלית דואגת על התאמת תוכנותיה של אדובי לשימוש בשפה העברית.
במשך 13 שנה, עד 2005, אדובי יוצגה בישראל על ידי קרטסופט - חטיבת התוכנה של קרט ישראל בע"מ (כיום קרט ניופאן בע"מ).
ב-2005, לאור הרכישה של מקרומדיה על ידי אדובי, התקיים מכרז בין קרטסופט לבין קוויקסופט, שייצגה עד כה את מקרומדיה בישראל.
קרטסופט הפסידה, ומאותה השנה, יוצגה החברה בישראל על ידי קוויקסופט.
הנציגות הסתיימה ב-2011 כאשר הבעלים של קוויקסופט, ראובן אגסי, החליט לסגור את החברה, ומאז אותה שנה מיוצגת החברה בישראל על ידי חברת המחשבים CMS.
חברת אדובי ספגה לאורך השנים ביקורות קשות על נושאים שונים, ביניהן:
תמחור מוגזם ולא הוגן של מוצרי החברה, כאשר מוצרי החברה נמכרים במחיר יקר משמעותית מחוץ לארצות הברית.
לשם הדגמה, חבילת Creative Suite 3 Master Collection נמכרה בשעתה בבריטניה בסכום של מעל ל-1000 לירות שטרלינג דבר שגרר מחאות כנגד החברה.
לדוגמה, זול משמעותית לשלם עבור כרטיס טיסה הלוך ושוב לארצות הברית ולרכוש שם אוסף אחד מסוים של תוכנות של אדובי מאשר לקנות אותו באופן מקומי באוסטרליה.
נקיטת דרכי פעולה מונופוליסטיות ואנטי-תחרותיות, שמתמקדות בקנייה של חברות מתחרות שפיתחו מוצרים דומים כדי לחסלן.
פרצות אבטחה, שהתבטאו בדליפות המוניות של נתוני משתמשים, כאשר הבולטת שבהם התרחשה ב-2013.
החברה ספגה ביקורות קשות עם השקת שירות הענן Creative Cloud, שהחליף את חבילת התוכנות Creative Suite, ובמסגרתו הגישה לשירות תהיה על ידי רכישת מנוי חודשי שיכול לנוע בין עשרות למאות דולרים לחודש והתוכנות יסופקו כחלק משירות הענן בלבד ולא כמוצרים עצמאיים.
הדבר הביא חברות רבות שעד כה השתמשו במוצרי אדובי לנטוש את מוצרי החברה ולעבור לחלופות, הן חופשיות (GIMP של פרויקט גנו לדוגמה) והן קנייניות שעדיין משתמשות במודל התשלום ה"מסורתי" (מוצרי חברת Corel לדוגמה).
הדומיננטיות של אדובי בשוק העיצוב, בשילוב הסיבות שצוינו לעיל, גוררת אחריה פיראטיות תוכנה בהיקף נרחב.
מוצרי התוכנה של אדובי מופצים בצורה לא חוקית באינטרנט לכל דכפין והם בין המוצרים הנפרצים ביותר; דו"ח שהופק בבריטניה בשנת 2013 גילה כי תוכנותיה של אדובי היו התוכנות המופצות ביותר בצורה לא חוקית לאחר Microsoft Windows ו-Microsoft Office, ועד עצם היום הזה מוצרי אדובי תופסים מקום גבוה ברשימות דומות.
אדווארד בנש (בצ'כית: Edvard Beneš, , 28 במאי 1884 – 3 בספטמבר 1948) היה מדינאי צ'כי, נשיא צ'כוסלובקיה ופרופסור לסוציולוגיה.
אדוורד בנש נולד בשנת 1884 למשפחת איכרים בבוהמיה באימפריה האוסטרו-הונגרית.
למד פילוסופיה באוניברסיטת קארל בפראג ובמכון למדע המדינה בפריז.
בשנת 1908 סיים דוקטורט במשפטים.
הוא לימד במשך שלוש שנים באקדמיה של פראג, ולאחר ההשתלמות שלו בתחום הפילוסופיה בשנת 1912, הוא הפך למרצה לסוציולוגיה באוניברסיטת קארל.
בתחילת מלחמת העולם הראשונה ארגן מחתרות אנטי-אוסטריות.
בספטמבר 1915 יצא לגלות ופעל בדרכים דיפלומטיות על מנת ליצור הכרה בינלאומית בלאומיות הצ'כית.
משנת 1915 היה עוזרו של טומאש מסריק והושפע ממנו בהשקפותיו המדיניות.
בנש היה שר החוץ של צ'כוסלובקיה עם הקמתה בשנת 1918, ראש ממשלתה, ולאחר פרישת מסריק בשנת 1935 – נשיאה של צ'כוסלובקיה.
הוא השתייך לזרם השמאלי במפלגה הלאומית הסוציאליסטית הצ'כית.
הוא החזיק בשיא אורך הכהונה, וכיהן במשך 10 ממשלות רצופות.
בין השנים 1923–1927 היה חבר במועצת חבר הלאומים (ושימש כנשיא הוועד שלה בשנים 1927–1928).
תמך באחדות לאומית של העמים הסלבים בצ'כוסלובקיה הצ'כים והסלובקים והתנגד באופן מובהק לחלוקת המדינה (בצ'כוסלובקיה בשנים בהן כיהן בנש חי מספר גדול של מיעוטים נוספים, ביניהם למעלה מ-3 מיליון גרמנים סודטים אשר היוו חלק מרכזי במדיניותו בין מלחמות העולם.)
בלחץ בריטניה וצרפת נכפו עליו ויתורים לגרמניה ששיאם היה הדיקטט מינכן.
הוא יצא לגלות באנגליה וארצות הברית לאחר דיקטט מינכן, שעל פיו הועבר לשלטון גרמני חבל הסודטים בצ'כוסלובקיה, המיושב בגרמנים אזרחי צ'כוסלובקיה.
בתקופת מלחמת העולם השנייה עמד בראש הממשלה הלאומית הגולה, שהוכרה על ידי בעלות הברית (בריטניה הכירה בממשלה הגולה באביב 1940 וברית המועצות בקיץ 1943).
הממשלה הגולה בהנהגת בנש הייתה היחידה שזכתה להכרה סובייטית מבין הממשלות הגולות הדמוקרטיות.
לאחר הבגידה של בריטניה וצרפת בהסכמים והבטחות לשלמותה וחירותה של צ'כוסלובקיה, בנש, אף שלא היה קומוניסט, ראה ביוסיף סטלין שליט ברית המועצות כבן בריתו החשוב ביותר.
הוא האמין כי צ'כוסלובקיה יכולה להרוויח רבות משיתוף פעולה עם ברית המועצות.
ב-1945 חזר לארצו, התקבל כגיבור ונבחר שוב לנשיא ביוני 1946. בממשלתו התקיימה קואליציה מתוחה מאוד בין קומוניסטים ללא קומוניסטים.
כתוצאה מהמתיחות התפטרו כ-12 שרים לא קומוניסטים, והמשבר הפוליטי העמוק הוביל לפרישתו של בנש מהנשיאות ביוני 1948 לאחר שסירב לחתום על החוקה החדשה, שנוסחה על פי קווי היסוד של המפלגה הקומוניסטית.
בשנת 1947 לקה בנש בשני אירועים מוחיים.
נפטר בביתו שבדרום בוהמיה בספטמבר 1948.
אדובי אפטר אפקטס (Adobe After Effects) היא תוכנה לעיבוד ויצירה של תוכני וידאו דיגיטליים המופצת על ידי אדובי מערכות (Adobe Systems).
שימושה העיקרי של התוכנה הוא פוסט־פרודקשן.
אפטר אפקטס משתמשת במערכת של שכבות המסודרות ברצף זמן (timeline) ליצירת קומפוזיציות מתמונות דוממות ומקטעי וידאו.
ניתן לשלוט בצורה עצמאית במאפיינים כמו מיקום ושקיפות לכל שכבה, ולכל שכבה ניתן להוסיף אפקטים.
אפטר אפקטס לעיתים מתוארת בתור ה"פוטושופ של הווידאו", משום שהגמישות שלה מאפשרת למשתמשיה לשנות וידאו בכל דרך אשר בה חפצה נפשם, ממש כמו שהפוטושופ עושה בעבור תמונות.
אף על פי שאפטר אפקטס יכולה ליצור תמונות משל עצמה, בדרך כלל משתמשים בה לעיבוד של חומרים ממקורות אחרים ליצירת אנימציות וגרפיקת תנועה.
למשל, עם תמונה של ספינת חלל ותמונת רקע של כוכב, ניתן להשתמש באפטר אפקטס כדי למקם את החללית בקדמת הכוכב וליצור אנימציה בה החללית נעה בין הכוכבים.
כל תמונה או סרט מצויים בשכבה ברצף הזמן, בדומה למערכות עריכה לא רציפות.
למרות זאת, ישנו הבדל אחד בין אפטר אפקטס למערכות עריכה רגילות; אפטר אפקטס היא מונחית־שכבות, בעוד שמערכות עריכה רגילות מונחות־רצועות.
המשמעות היא שבאפטר אפקטס כל אובייקט מדיה אינדיבידואלי (קטע וידאו, קטע קול, תמונה דוממת וכו') מאכלס רצועה שלמה משל עצמו, בעוד שבמערכות עריכה רגילות ניתן לאכלס שני אובייקטים על אותה רצועה מבלי שיעלו אחד על השני.
מערכת מונחית־רצועות מתאימה יותר לעריכה ויכולה לשמור על קובצי הפרויקט בתימצות רב יותר.
מערכת מונחית־שכבות, כמו זו שאפטר אפקטס מאמצת, מתאימה לעבודה מאומצת של אפקטים ואנימציה.
אפטר אפקטס מכילה, אומנם, פאנל של רצף העבודה, הדומה לעץ או לגרף הצומת, אולם זווית זו של הקומפוזיציה היא בעיקר למטרות תצוגה ולא מתפקדת במלואה.
הממשק הראשי מורכב מכמה פאנלים (חלונות בגרסות הקודמות לגרסה 7.0).
שלושת הפאנלים בעלי השימוש הרב ביותר הם פאנל הפרויקט (Project Panel), פאנל הקומפוזיציה (Composition Panel) ובפאנל רצף־הזמן (Timeline Panel).
פאנל הפרויקט משמש כספרייה לאחסון תמונות, וידאו וקצבי שמע.
קטעי וידאו או שמע בפאנל הפרויקט ניתנים לשימוש בפאנל רצף־הזמן, שם סדר השכבות והתזמון ניתנים לשינוי.
הפריטים הנראים בסימון הזמן הנוכחי מוצגים בפאנל הקומפוזיציה.
ישנה אינטגרציה בין אפטר אפקטס לבין עוד כותרים מבית אדובי מערכות, כמו אדובי אילוסטרייטור, אדובי פוטושופ, אדובי אודישן ואדובי פרמייר פרו.
אף על פי שאפטר אפקטס אינה תוכנת תלת־ממד ייעודית, יש לה כמה יכולות מוגבלות בתחום.
לדוגמה, התוכנה יכולה להציב אובייקטים דו־ממדים שטוחים בסביבה תלת־ממדית (נהוג לכנות טכניקה זו כ"2.5 ממד").
ניתן להרחיב את יכולות התלת־ממד של התוכנה על ידי תוספים והרחבות מצד שלישי, כדוגמת Element3D או אינטגרציה עם תוכנות תלת־ממד ייעודיות כדוגמת Cinema4D.
אפטר אפקטס נוצרה במקור על ידי החברה למדע ואומנות (Company of Science and Art) מפרובידנס, ארצות הברית.
גרסה 1.0 יצאה בינואר 1993. גרסה 2.1 הציגה תאוצה ל־PowerPc ב־1994. החברה למדע ואומנות, יחד עם אפטר אפקטס, נרכשה אז על ידי איגוד אלדוס (Aldus) ביולי 1993. אחר כך חברה זו נרכשה על ידי אדובי ב־1994 ואיתה פייג'מייקר (Pagemaker) ואפטר אפקטס.
הגרסה הראשונה של אפטר אפקטס שיצאה על ידי אדובי הייתה גרסה 3.0.
ינואר 2009 CS4 (9.0.1) Chinchillada תמיכה בקובצי R3D (על ידי התוסף RED).
אפריל 2010 cs5 (10.0) Esgodot תוכנת 64 סיביות טבעית, מברשת רוטוסקופיה, אפקט עידון מאט, גרסה 2 עבור "Mocha", תמיכה בטבלות מראה (LUT), יבוא AVC-Intra ותמיכה משופרת ב־R3D, פאנל יישור (Align) משופר, הוספת האפקטים Synthetic Aperture Color Finesse 3 ו־Digieffects FreeForm, מצב הקלטת "קיי־פריימים" אוטומטי.
יוני 2011 CS5.5 (10.5.1) Codot תיקון של האטה בתכנה בכתיבת שכבת טקסט כאשר המצביע עמד מעל חלון הקומפוזיציה ובעיות בשימוש בקוד סידורי (Serial) עבור שדרוג.
מאי 2012 CS6 (11.0.1) BigDottom תמיכה בכרטיס הגרפי Nvidia GeForce GTX 680 ותיקון באגים.
יוני 2013 CC (12.0.0) Sconehenge שילוב עם תוכנת Cinema4D באמצעות אפקט Cineware integration, גרסת Lite של Cinema4D עם כל עותק של התוכנה, כלי עידון הקצוות, אפקט Refine Soft Matte, הצמדת שכבה (Snapping), שיפורים במערכת העקיבה התלת־ממדית המובנית ובאפקט Warp Stabilizer VFX.
אוקטובר 2013 CC (12.1.0) Plabt Blue Ribbon תמיכה במערכת ההפעלה Mac OS 10.9, תמיכה במסכי רטינה, עוקב מסיכות, אפקט שימור פרטים בהגדלה, קישור תכונות, Snapping משופר.
דצמבר 2013 CC (12.2.0) Pinot Butter יצירה אוטומטית של תיקיות לרצף תמונות, פקודה להמרת צורות ומסלולים פרמטריים לצורות מעוגלות (Bézier), שיפורים נוספים ב־Snapping, שיפורים מינוריים נוספים.
עבור אפטר אפקטס פותחו על ידי חברות חיצוניות מספר בלתי מבוטל של הרחבות ביניהן מערכות חלקיקים משוכללות, כלים לתיקוני צבע ואף שילוב מודלים תלת־ממדים.
בין יצרני ההרחבות הגדולים ניתן למנות את:
אדוואלה אקינואויה-אגבאג'ה הוא שחקן, במאי קולנוע ודוגמן עבר אנגלי.
מוכר בשל תפקידו כסיימון אדביסי בסדרת הדרמה "אוז" ברשת HBO, כמר אקו בסדרה "אבודים" ברשת ABC, ובשל השתתפותו בסרטים "המומיה חוזרת", "זהות כפולה", "תור: העולם האפל" ו"יחידת המתאבדים" בתור קילר קרוק.
אדוואלה נולד בלונדון, אנגליה, בנם של סטודנטים ניגרים שלמדו במדינה.
פירוש שמו הוא כדלהלן: אדי = הכתר; וולה = שב הביתה; אקין = לוחם; נויה = מראשות השבט; אגבאג'ה = רווחה ושגשוג.
הוריו, כמו שוהים זמניים רבים אחרים מאפריקה, העבירו את ילדיהם לחזקת משפחות אומנה עד לסיום לימודיהם.
אגבאג'ה גדל בטילברי עד גיל שמונה, ואז הוריו נטלו אותו בחזרה ושבו לארצם.
הוא התקשה להתאקלם חזרה בניגריה והושב לטילברי.
במהלך נעוריו, סיפר שספג התעללות גזענית מגלוחי-ראש מקומיים, אליהם הצטרף לבסוף מתוך שנאה עצמית.
הוא דובר מספר שפות, בהן אנגלית, איטלקית, יורובה (שפת השבט אליו משתייכים הוריו) וסוואהילי.
הוא בעל תואר שני במשפטים מטעם אוניברסיטת לונדון.
בעבר נעצר על ידי משטרת הוואי בשל נהיגה ללא רישיון ותקיפת שוטר.
אגבאג'ה החל את דרכו בקליפ של זמרת ג'מייקנית.
הוא התפרסם כשגילם את הפושע סיימון אדביסי בסדרת הדרמה "אוז" (בהפקת HBO), וכן בתור לוק נא בסרט "המומיה חוזרת" משנת 2001. גילם את מר אקו בעונתה השנייה של דרמת ההישרדות "אבודים" (בהפקת ABC).
בשנת 2005 שיחק בסרט הביוגרפי של ג'ים שרידן "תתעשר או תמות בדרך" בכיכובו של 50 סנט.
ב-2013 אגבאג'ה גילם את הנבל אלגרים החזק, סגנו של מלקית' הארור בסרט "תור: העולם האפל".
בשנת 2018 ביים את סרטו הראשון "Farming" בו גם השתתף כשחקן לצדם של קייט בקינסייל, ג'ון דגליש וגוגו אמבתה-רו.
אקינואויה אגבאג'ה מתגורר כיום בלוס אנג'לס.
הוא מאמין בזרם הבודהיסטי ניצ'ירן, וחבר באגודה הבודהיסטית הבינלאומית סוקה גאקאי.
+שנהסרטתפקידהערות1995קונגוק'אגהDelta of Venus מגד עתידותאייס ונטורה: בלש פראיהיטו1996The Deadly Voyageעמנואל1998לגיונרלות'ר2001המומיה חוזרתלוק-נאLip Serviceסבסטיאן2002זהות כפולהנייקוואנה אמבוסי2004תשע נשמותהסוכן ג'ונד2005אדונית התבליניםקווסיOn the One (Preaching to the Choir)בול שארקיתתעשר או תמות בדרךמג'סטיק2009ג'י.
ג'ו כוח המחץהבי דיוטי2010מהיר יותרהאוונגליסט2011יחידת עיליתהסוכןהיצורדרק ג'יימסון2012Best Laid Plansג'וזף2013כדור בראשרוברט מוקאלתור: העולם האפלאלגריםתבוסה בלתי נמנעת של מיסטר ופיטפייק2014פומפיי אטיקוסאננינאש2015טרמבוירג'יל ברוקסבלתי הפיךדייב דירסון2016בילאלבילאל אבן רבאחדיבוביחידת המתאבדיםקילר קרוק2017Wetlands הבלש ג'ונסון2018Farming פאמיגם במאי 2023תעלומת הבלונדינית שחורת העיניים (אנ')סדריק2024האיגוד (אנ')פרנק פייפרTBALate in Summer
+שנהסדרהתפקידהערות1994יומן הנעל האדומהדייוויס בייטמןפרק: "Written Word"1995New York Undercoverקליפ ראמזיפרק: "Downtown Girl"1996Screen Twoעמנואלפרק: "Deadly Voyage"199720,000 רגל מתחת לפני היםתוקף המערות2 פרקיםהמפצחג'ון דופרק: "Madwoman"פנסקולה: כנפי זהבהשגריר אוקדופרק: "Fallout"2000-1997אוזסיימון אדביסיתפקיד ראשי (עונות 4-1); 32 פרקים1998Linc'sווינסטוןפרק: "Gangsta Rap"2000Enslavement: The True Story of Fanny Kembleג'וסרט טלוויזיה של Showtime2006-2005אבודיםמר אקותפקיד משני (עונות 3-2); 21 פרקים
מועמד פרס סאטורן לשחקן משנה בסדרת טלוויזיה2009מונקסמואל ויינגאיהפרק: "Mr.
אדווארד אוחאב (בפולנית: Edward Mieczysław Ochab; 16 באוגוסט 1906 – 1 במאי 1989), מדינאי פולני בתקופת השלטון הקומוניסטי בפולין.
אדווארד אוחאב נולד בקרקוב בשנת 1906, למד באוניברסיטת קרקוב וסיים את לימודיו בשנת 1927. בשנת 1929 הצטרף למפלגה הקומוניסטית הפולנית.
בעקבות פעילותו זו, נאסר ונכלא בכלא בטרנוב ובברזה קרטוסקה.
בתקופת מלחמת העולם השנייה, בשנים 1939–1944, התגייס לצבא האדום הסובייטי.
לאחר נסיגת הנאצים מפולין היה פעיל בביסוס השלטון הקומוניסטי בה.
בשנים 1949–1950 היה ראש המחלקה הפוליטית בצבא פולין.
לאחר מותו של מזכיר המפלגה הקומוניסטית הפולנית בולסלב ביירוט, נתמנה אוחאב במרץ 1956 למזכיר הראשון של המפלגה הקומוניסטית הפולנית.
מתוקף תפקידו זה, נכלל אוחאב בין מזכירי המפלגות הקומוניסטיות בגוש המזרחי אשר קיבלו עותק מודפס של הנאום הסודי שנשא ניקיטה חרושצ'וב ב-24 בפברואר 1956 בפני הוועידה ה-20 של המפלגה הקומוניסטית הסובייטית בו הוקיע את פשעי סטלין.
הסובייטים שמרו על סודיות תוכנו של הנאום, אך בעולם הרחב נפוצו ידיעות מקוטעות על תוכנו.
שלטונות ברית המועצות שלחו עותקים מן הנאום, המסומנים "סודי ביותר - סוד מדינה", אל מזכירי המפלגות הקומוניסטיות של הגוש המזרחי.
שירותי הביון של מדינות המערב הציבו לעצמם כמטרה עליונה להשיג עותק מן הנאום.
מכל מזכירי המפלגות הקומוניסטיות שקיבלו עותק מן הנאום היה זה אוחאב שעותק הנאום הוצא מלשכתו, הגיע לידי שירותי הביון של מדינת ישראל, ומהם, במסגרת יחסי הגומלין המודיעיניים בין המוסד לבין ה-CIA, נמסר לאמריקאים.
עיתונאי יהודי, ויקטור גרייבסקי שעבד בסוכנות הידיעות הפולנית, הוא שהצליח להוציאו בהשאלה מידי מזכירה תמימה שעבדה בלשכתו של אוחאב ולהעבירו לשגרירות ישראל בוורשה.
בחודש יוני 1956 דיכא אוחאב בכוח הפגנת פועלים שובתים בפוזנן, אשר דרשו העלאת שכר, שיפור תנאים והוצאת הצבא הסובייטי מפולין.
אוחאב הפעיל נגדם את הצבא, וזה פתח באש והרג למעלה מחמישים מפגינים.
מהומות פוזנן הגבירו את הדרישה לרפורמות בפולין ובעקבות זאת שוחרר מן הכלא הפולני ולדיסלב גומולקה, המנהיג הקומוניסטי הפולני שהיה כלוא בגין סטייה ימנית.
שמו טוהר והוא נבחר באוקטובר ליושב ראש המפלגה הקומוניסטית הפולנית במקומו של אוחאב.
בשנים 1964–1968 כיהן אדווארד אוחאב כנשיא פולין.
בתקופת נשיאותו פרץ בפולין גל אנטישמי שהתעורר עקב ניצחונה של ישראל במלחמת ששת הימים.
אוחאב לא גילה שום סובלנות כלפי המסיתים האנטישמיים בתוך המפלגה.
כדי למחות על המדיניות שננקטה בשנים 1967–68 בפולין, הוא החליט להתפטר מכל תפקידיו ומהמפלגה, ולמעשה פרש מהחיים הפוליטיים.
הוא כתב מכתבים לפוליטביורו ולסיים וניהל שיחה אחרונה עם גומולקה, סירנקייביץ' וקלישקו, מנהיגי המפלגה והמדינה.
הפוליטביורו קיבל את התפטרותו ב-8 באפריל ושלושה ימים לאחר מכן החליף אותו מריאן ספיצ'לסקי כיו"ר מועצת המדינה.
הגנרל וויצ'יץ' ירוזלסקי, ראש מטה הכוחות המזוינים, החליף את ספיצ'לסקי כשר ההגנה.
בעת ישיבתו בכלא ב-1929, פגש אוחאב את רחל סילביגר, פעילה קומוניסטית יהודית מהעיירה אושוויינצ'ים.
הם נישאו ונולדו להם שש בנות.
לאחר מלחמת העולם השנייה הם סייעו לגיס של האשה לעלות לישראל וקיימו לאורך השנים קשר מכתבים איתו ועם בני משפחה אחרים שחיו בישראל.
אדווארד אוחאב נפטר בשנת 1989.
אדובי אילוסטרייטור היא תוכנת גרפיקה וקטורית שפותחה על ידי חברת אדובי.
התוכנה פותחה בשנת 1986 עבור מערכת ההפעלה macOS שפועלת על מקינטוש, ופותחה מאוחר יותר גם בגרסת Windows.
גרפיקאים רבים משתמשים בתוכנה, כיוון שבעזרתה ניתן לעצב כמעט כל דבר ללא צורך בשילוב תוכנות אחרות בעבודה.
התוכנה משמשת לעיצוב גרפים, סמלילים, תלת-ממד ועוד.
כמו כן קובצי התוכנה נתמכים גם בתוכנות תלת-ממד מתקדמות כגון , ו-MAYA, של חברת אוטודסק.
התוכנה משתמשת בשיטה הווקטורית והתמונות אינן מורכבות מפיקסלים.
לכן ניתן ליצור אובייקט קטן ולהגדיל אותו עשרות מונים בלי לפגוע בחדות התמונה, כלומר בלי שהאובייקט ימרח והתמונה תהיה מטושטשת.
הגרסה העדכנית, נכון לשנת 2024, היא Illustrator CC 2024, שהיא הגרסה ה-28 של התוכנה, והיא עובדת בשיתוף פעולה עם שאר התוכנות של אדובי, כגון אדובי אינדיזיין ופוטושופ.
התוכנה משמשת לייצור פוסטרים, סמלילים ועוד.
חלונית הכלים שבצד שמאל של התוכנה מציעה למשתמש מגוון כלים המשמשים ליצירה, עריכה ובחירה של עצמים גרפיים.
כלי התוכנה מחולקים לכמה סוגים: כלי ציור, כלי צביעה, כלי שינוי ועריכת צורות, כלים לעריכת טקסט, לחיתוך וגזירה, כלי זום והזזה ואף כלים ליצירת תרשימים וגרפים.
כמקובל בתוכנות אחרות של אדובי, לחלק מהכלים יש מספר מצבי עבודה; כלים כאלו מסומנים בחלונית הכלים על ידי משולש קטן בפינה הימנית התחתונה של הכלי וניתן לגשת למצבים אלו על ידי לחיצה ממושכת על סמל הכלי.
מאז גרסת 2023 התווספו לתוכנה כלים מבוססי בינה מלאכותית יוצרת המאפשרים למלא עצמים גרפיים ואף ליצור איורים וקטוריים על בסיס שאילתות טקסטואליות.
הפורמט ה"טבעי" של התוכנה הוא פורמט Adobe Illustrator Artwork.
זהו פורמט קנייני של אדובי המאפשר לשמור גרפיקה וקטורית על בסיס פורמט EPS (פוסטסקריפט) או PDF.
קבצים אלו נשמרים עם הסיומת .ai .
התוכנה תומכת בפתיחת קובצי SVG שנוצרו בתוכנה החופשית Inkscape, אך התאימות אינה מלאה כיוון ששתי התוכנות מיישמות מימוש אחר של הפורמט.
Inkscape תומכת בייצוא לפורמט פוסטסקריפט (EPS) ופורמט PDF, שאלה שני פורמטים שאילוסטרייטור יודעת לעבוד איתם.
+גרסהמערכות הפעלהתאריך יציאההערות1מקינטושינואר 1987גרסה ראשונה1.1מקינטושמרץ 1987"88" (1.7)מקינטושמרץ 1988שווקה כגרסה השנייה של התוכנה, וקיבלה את המספור "88" בהתאם לשנת יציאתה.2חלונותינואר 1989גרסה ראשונה לחלונות3מקינטוש, NeXT ומערכות יוניקס נוספותאוקטובר 19903.5IRIX, סולאריס1991 (IRIX)
פלקס (Flex) היא ערכה לפיתוח תוכנה (SDK) שפותחה על ידי חברת מקרומדיה.
פלקס פותחה על הפלטפורמה של אדובי פלאש ומאפשרת למפתחים לפתח יישומים עשירים בגרפיקה, באפקטים ובאנימציות בסביבת פיתוח ידידותית.
פלקס 4 שהיא המהדורה החדשה הוכרזה במרץ 2010 על ידי חברת אדובי מערכות שרכשה את חברת מקרומדיה והייתה זו ההכרזה הראשונה של מוצר חדש של החברה המאוחדת.
המהדורה הראשונה של הפלקס הוכרזה במרץ 2004, היא יועדה לשוק של פרויקטים גדולים ועלתה כ-15,000 דולר רישיון לחמישה מפתחים.
הוצאת התוכנה סימנה את הכיוון החדש שאליו החליטה לפנות חברת מקרומדיה באותה שנה, הפיכת פלטפורמת הפלאש לזמינה למפתחי אפליקציות מורכבות וכאלה שאינן בידוריות.
מהדורה 1.5 הוכרזה באוקטובר 2004.
באוקטובר 2005 הוכרזה גרסת אלפא של פלקס 2 שיועדה לשוק הרחב.
גרסאות ביתה השונות הוצאו במהלך 2006, עד שב-28 ביוני 2006 הוכרזה סופית גרסה 2 הסופית.
גרסה 2 מתעדכנת כל הזמן על ידי מוצר הרחבות מיוחד שנלווה אליה.
בגרסה 2 משתמש הפלקס בשפת Action Script 3.0 שהיא אבולוציה של שפת Action Script.
הגרסה הרשמית העדכנית ביותר היא גרסה 4.16.
את הגרסה האחרונה ניתן למצוא ולהוריד מהאתר של אדובי.
ממשק המפתח הוא MXML שהוא ממשק גרפי נוח לעיצוב אתרים ומבוסס על XML.
במקביל עובד המפתח על שפת קודים actionScript 3 שהיא שפת קודים שפותחה על ידי מקרומדיה בבסיס עבור אדובי פלאש.
ההידור של הפלקס נעשית במחשב המפתח וה-MXML הופך לשפת הקודים actionScript 3.
לאחר ההידור הקובץ מקבל סיומת של SWF הזהה לסיומת של קובצי פלאש, וכך הוא מורץ במחשב.
יתרונות השימוש בממשק המבוסס על פלקס
מספר גורמים חברו לכך שהשימוש בפלקס נוח מאוד למשתמש.
בניגוד אפליקציות ווב מבוססות html, המשתמש אינו מדפדף בין דפי האינטרנט השונים, כל יישום הפלקס נמצא בקובץ בודד והשיטוט בו הוא קל ונוח.
ממשק פלקס מתאפיין בעיצוב חדשני ובאפקטים מרהיבים.
הפלקס מתאפיין במגוון רחב של קומפוננטות לניווט ומציאת פריטים כך שהוא אידיאלי לאתר מסחרי שמפרסם מוצרים.
ממשק פלקס נוח לעדכון ולשינוי.
הבסיס לכתיבת אפליקציית פלקס על ידי מפתח
הבסיס של אפליקציית פלקס הן הקומפוננטות, האפליקציה מורכבת מעשרות מאות או אלפי קומפוננטות ויזואליות המקושרות ביניהן וכולן מקושרות לקובץ האפליקציה הבסיסי בצורה היררכית.
קוד הפלקס מבוסס על תכנות מונחה עצמים ותכנות מונחה אירועים.
המתכנת מנווט לנוחיותו בין הממשק הגרפי של MXML, בין הקידוד שלו ובין הקוד של actionScript.
המתכנת מוריד קומפוננטות אחסון, מצרף להם קומפוננטות ניווט, מוסיף להם סגנונות ואפקטים ומתכנת להם אירועים.
הדיבוג של ה הידור נעשה בו בזמן, נוח מאוד למצוא במהלך התכנות את הבגים.
העזרה למתכנת נעשית בצורה קלה ואינטואיטיבית.
אדובי אקרובט היא תוכנה מבית אדובי, והראשונה אשר תמכה בקבצים בפורמט PDF.
קבצים אלו ניתן להציג בעזרת תוכנת אדובי רידר (Adobe Reader), שזמינה חינם באינטרנט עבור מערכות הפעלה רבות.
אדובי אקרובט ממירה קבצים של מעבדי תמלילים לקובצי PDF ואף מאפשרת עריכת שינויים ופעולות מתקדמות יותר למסמכי PDF; עריכה ומחיקה של אלמנטים, החלפת סדר העמודים, הוספת סיסמה, הוספת הערות, סריקה ישירות לתוך PDF, וייצוא מסמכי PDF למסמכי טקסט או לתמונות.
בתקופה בה הפורמט היה קנייני בבעלות אדובי היא הייתה היחידה שתמכה בו – זאת, עד להפיכתו לפורמט פתוח ותקן של ISO, ולהוספת תמיכה בפורמט על ידי תוכנות נוספות לעיבוד מסמכים כגון מיקרוסופט וורד ואופן אופיס.
מאז תחילת שנות ה-90, היו לה מתחרים אשר השתמשו בפורמט, כגון:
מיקרוסופט רידר של חברת מיקרוסופט
אקרובט 1.0 למקינטוש, מאוחר יותר ל-DOS וחלונות 3.1.
תמיכה בגרסה 1.0 של PDF.
אקרובט Exchange גרסה 1.0 (כללה PDFWriter, אפשרויות הדפסה ויישום אקרובט Exchange)
גרסה 2017 Standard/Pro (הושקה ביוני 2017)
גרסה 2020 Standard/Pro (הושקה ביוני 2020)
גרסה 2022 Standard/Pro (הושקה באוקטובר 2022)
אדובי אקרובט רידר (Adobe Acrobat Reader) היא תוכנה מבית אדובי מערכות המאפשרת צפייה בקובצי PDF והדפסה שלהם.
היא זמינה להורדה ללא תשלום באתר הרשמי של אדובי.
עד גרסה 5 נקראה התוכנה "אקרובט רידר" (Acrobat Reader) ומגרסה 6 עד 11 היא נקראה בשם "אדובי רידר".
ומהגרסה הנוכחית (גרסה 12, 2015) שונה שמה ל"Adobe Acrobat Reader DC".
אדובי אקרובט רידר מאפשרת צפייה בלבד בקובצי PDF, ללא אפשרות עריכה, למעט כתיבת הערות והדגשת טקסט, תכונות שנוספו לתוכנה החל מגרסה 10 (עד אז היה ניתן להוסיף בתוכנה הערות, אך רק בקבצים שהוגדרו לכך באמצעות adobe acrobat).
מחלק מקובצי הPDF ניתן להעתיק את המלל כתמליל והדבר מאפשר את נגישותם אל מי שמשתמש, למשל, בקורא מסך.
Adobe Premiere Pro היא תוכנה מקצועית לעריכת וידאו שפותחה על ידי חברת אדובי מערכות.
התוכנה מסוגלת לקרוא סרטי וידאו במספר רב של פורמטים פופולריים.
עורך הווידאו יכול לבטל שזירה, לקטוע קטעים מסרט וידאו, למזג בין קטעי וידאו שונים, להוסיף להם כותרות, טקסטים, אנימציות, לערוך מעברים מונפשים בין קטעי הווידאו הערוכים ולהוסיף להם אפקטים.
את התוצאה הסופית ניתן להעביר לשימושן של תוכנות אדובי אחרות, כמו אדובי פלאש או אדובי פלקס, או להציג אותה באתר WEB או כסרטון וידאו בטלוויזיה.
התוכנה פרמייר פרו מתבססת על מהדורות קודמות של פרמייר.
המהדורה האחרונה של פרמייר הייתה 6.5. מהדורה ראשונה של פרמייר פרו נקראה מהדורה פרמייר 7, והיא הושקה בשנת 2003. למהדורה 1.5 שהוכרזה ב־2004 התווספו תמיכה בווידאו באיכות גבוהה, כלים לניהול פרויקטים ופילטרים חדשים.
בינואר 2006 הוכרזה מהדורה 2 של פרמייר, בינואר 2007 הוכרזה מהדורה 2 עבור מקינטוש, ובנובמבר 2008 הוכרזה מהדורת 4 עבור מקינטוש ו־Windows.
גרסה פלטפורמה תאריך שחרור חידושים עיקריים Premiere 1.0 Mac דצמבר 1991 הגרסה הראשונה של Premiere
"הילוך איטי" ומיפוי זמן באיכות גבוהה
פרסום לאינטרנט של פרויקטים מ־Adobe Encore
חלונות פרויקט מרובים עם חיפוש קבצים מתקדם
קובץ עזרה נגיש ברשת CS3 (3.1.0) Mac OS X ו־Windows אוקטובר 2007 ייבוא, עריכה וייצוא קובצי Panasonic P2 MXF CS3 (3.2) Mac OS X ו־Windows אפריל 2008 ייבוא ועריכת קובצי Sony XDCAM MXF CS4 Mac OS X ו־Windows ספטמבר 2008 חיפוש דיבור
קידוד קבוצתי באמצעות Adobe Media Encoder
מעל 50 שיפורים בהתנהגויות של כלי העריכה
פתיחת פרויקט פרמייר ישירות מ־Encore באמצעות Dynamic Link
מנוע נגינה "מרקורי" התומך בחישוב באמצעות GPU עבור כרטיסי nVidia CUDA ספציפיים
אפקט "אולטרה קי" לביצוע כרומה קי
אינטגרציה עם תכנות Adobe Story וAdobe OnLocation מבוססת מטא־דטה
זיהוי פרצופים וטכניקת "דיבור־לטקסט" משופרים
טכניקת "טקסט־לדיבור" משופרת עם תסריטי Adobe Story
עיצוב מחדש של התכנה כך שישנה יותר התמקדות בתכנים עצמם, ופחות "שטחים אפורים"
"עיון בריחוף" ("Hover Scrub") בחלון הפרויקט ובסייר המדיה
אפקט תיקון בעיות תריס Rolling shutter
פרמייר פרו בנויה כיום באופן אשר מאפשר עבודה משולבת עם תוכנות אחרות מבית אדובי - בהם התוכנה לעיבוד ויצירה של תוכני וידאו דיגיטליים אדובי אפטר אפקטס.
ניתן לייבא קומפוזיציות מאפטר אפקטס לתוך פרמייר פרו ולהציב אותן על ציר הזמן בפרמייר פרו.
ניתן לשנות את הקומפוזיציה באפטר אפקטס, ולאחר שחוזרים לפרמייר פרו, הקליפ יעודכן באופן מיידי עם השינויים שנעשו.
באותה המידה, את הפרויקטים אשר יוצרים בפרמייר פרו ניתן לייבא לתוך אפטר אפקטס.
ניתן להעתיק את הקליפ בין שני היישומים הללו מבלי לפגוע באיכות הקליפ המקורי כלל.
פרמייר פרו תומכת גם בתוספות רבות של אפטר אפקטס.
פרמייר פרו מאפשרת גם עבודה משולבת עם אדובי פוטושופ.
ניתן לפתוח קובצי פוטושופ ישירות מפרמייר פרו על מנת לערוך אותם בפוטושופ.
כל השינויים מעודכנים באופן מיידי לאחר שהקובץ נשמר בפוטושופ וכשחוזרים לעבוד בפרמייר פרו.
יתרונות על פני פרמייר אלמנטס
אדובי פרמייר אלמנטס היא גרסה מצומצמת ומוזלת בהרבה של פרמייר פרו אשר זמינה עבור שוק הצרכנים הביתי המשתמשים במערכת ה־Windows בלבד.
פרמייר פרו מכיל מספר תוספים מקצועיים לעורכים מתקדמים אשר אינם קיימים בפרמייר אלמנטס כגון תמיכה מרובה יותר בפורמטים השונים, אפשרויות עריכה מתקדמות יותר (כגון תמיכה ב־24p, עריכת סראונד, כלים לניהול פרויקט), ממשקי עריכת אודיו מתקדמים ועוד.
המתחרים הגדולים ביותר של פרמייר פרו כיום הם התוכנות Sony Vegas, מוצרים מבית Avid, ותוכנת עריכת הווידאו של אפל Final Cut Pro.
אדובי פיירוורקס (Adobe Fireworks) היא תוכנת עריכה גרפית אשר פותחה במקור על ידי חברת מקרומדיה, עד אשר זו נרכשה על ידי אדובי מערכות ב-2005. התוכנה מאפשרת עריכה וקטורית בשילוב עם עריכה מבוססת סיביות.
התוכנה מכוונת בעיקר למעצבי אתרי אינטרנט, עם פונקציונליות כגון חלוקה לסלייסים (פילוח הגרפיקה לשם טעינה בדפדפן אינטרנט), הגדרת "הוטספוטים" (אזורי קישור בתמונה גדולה), רול-אוברים (החלפת התמונה כשהעכבר עובר מעליה), כפתורים ותכנים דינמיים אחרים.
כיום היא בנויה כדי להשתלב בחבילת התוכנה Creative Suite, עם תוכנות כגון פוטושופ ודרימוויבר.
לאחר סיום קו התוכנה ImageReady אשר הייתה באה יד ביד עם תוכנת פוטושופ בגרסאות הקודמות ל-CS3, פיירוורקס מהווה תחליף לפונקציות רבות שהיו זמינות בה.
ממשק המשתמש של התוכנה זהה, פחות או יותר, לממשק המשתמש של תוכנות אחרות של אדובי, לדוגמה פוטושופ.
עם זאת יש בו אלמנטים (חלון המאפיינים הצמוד לתחתית המסך, או חלונות העזר הדבוקים לצידו) ששמרו על עיצוב הממשק של התוכנה מהימים שבהם היא פותחה על ידי מאקרומדיה.
התוכנה יודעת לקרוא ולהשתמש בקבצים שנוצרו בתוכנות אחרות של אדובי, למשל .psd שהוא הפורמט הטבעי של פוטושופ, או .ai שמשמש את אילוסטרייטור.
התוכנה גם יודעת לקרוא קובצי פוסטסקריפט (.eps).
2002: מקרומדיה פיירוורקס MX (גרסה 6.0. שווקה עם סטודיו MX)
2005: מקרומדיה פיירוורקס 8 (שווקה עם סטודיו 8)
2007: אדובי פיירוורקס CS3 (גרסה 9.0. גרסה ראשונה שיצאה תחת Adobe Creative Suite מאז הרכישה של מקרומדיה)
בשנת 2013, לאור היציאה של שירות הענן החדש של אדובי Adobe Creative Cloud, הודיעה אדובי על הפסקת הפיתוח של התוכנה, ועל העברת תכונותיה לפוטושופ ולאילוסטרייטור.
אחת הסיבות הייתה שקיימת חפיפה רבה בין תפקודיה של התוכנה לבין תפקודים של שתי התוכנות האחרות.
אדובי אטמוספיר היא חבילת תוכנה שנוצרה על ידי אדובי מערכות ומשמשת לבניית מודלים דינמיים בתלת-ממד אשר מיוצאים לאחר מכן לאינטרנט ומאפשרים ללקוחות לבחון מוצרים שונים לפני רכישתם.
אדובי אטמוספיר בילדר (Adobe Atmosphere Builder) - תוכנה לבניית המודלים התלת־ממדיים.
אדובי אטמוספיר פלייר (Adobe Atmosphere Player) - פלאג אין הניתן להורדה בחינם, המשמש כתוסף לדפדפן האינטרנט.
אדובי אטמוספיר קומיוניטי סרוור (Adobe Atmosphere Community Server) - מאפשרת למעצב ליצור קשר עם מעצבים אחרים ולקבל תמיכה.
מאז יציאת אדובי אקרובט 3D לשוק, הופסק השיווק של אטמוספיר.
אדובי פוטושופ אלמנטס (Adobe Photoshop Elements) היא תוכנה לעריכת תמונות שפותחה על ידי אדובי מערכות, אשר מאפשרת ארגון, עריכה, ושיתוף של תמונות בפשטות ללא צורך בידע קודם בתוכנות גרפיות.
הגרסה האחרונה היא גרסה מספר 15 אשר שוחררה באוקטובר 2016. הגרסה הראשונה הוכרזה רשמית בשנת 2001.
ארגון - פוטושופ אלמנטס מאפשרת לפרוק את התמונות מן המצלמה הדיגיטלית הביתית ישירות למחשב לתוך אלבומים תוך הוספה של תגיות ודירוג על מנת להקל על תהליך החיפוש ולהפוך אותו לפשוט יותר.
עריכה - פוטושופ אלמנטס היא הגרסה הבסיסית יותר לתכנת הגרפיקה אדובי פוטושופ.
היא מכילה את אותם הכלים הבסיסיים של הפוטושופ.
העריכה בפוטושופ אלמנטס קלה הרבה יותר באמצעות תיקון פגמים נפוצים בתמונות בלחיצת כפתור אחת ללא כל ידע בתכנות גרפיות.
בנוסף, ישנה אפשרות של עבודה מודרכת בה המשתמש יכול להיעזר במדריך התוכנה המלווה אותו צעד אחר צעד.
שיתוף - פוטושופ אלמנטס מציעה מגוון רחב של דרכי שיתוף לאינטרנט, לדפוס, ולסלולר.
ביכולת המשתמש ליצור מצגת מבוססת פלאש לאינטרנט, מצגת מבוססת PDF, לוחות שנה וכרטיסי ברכה עם הקדשה אישית, ושליחת התמונות למכשיר סלולרי של קרוב משפחה או חבר.
אדובי קריאייטיב סויט היא חבילה של תוכנות מחשב, הכוללת יישומים לעיצוב גרפי, עריכת וידאו ופיתוח אתרי אינטרנט.
התוכנה כוללת יישומים שונים מבית היוצר של אדובי מערכות, כגון פוטושופ לעיצוב של תמונות וגרפיקה וקטורית, דרימוויבר ליצירה ועריכה של דפי אינטרנט, פלאש ליצירת אפליקציות פלאש (כמו משחקים וסרטונים), פרמייר פרו לעריכת וידאו ומגוון תוכנות נוספות.
הגרסה הראשונה של אדובי קריאייטיב סויט יצאה ב-2003.
ב-6 במאי 2013 הודיעה אדובי כי CS6 תהיה הגרסה האחרונה של הקריאטיב סויט, וכי הגרסאות העתידיות יהיו זמינות רק דרך המינוי לשירות הענן שלהם.
אדובי גם הודיעה כי היא תמשיך לתמוך ב-CS6, תספק תאימות למערכות ההפעלה ותספק תיקוני באגים ועדכוני אבטחה במידת הצורך.
אדוארדו צ'ילידה (בספרדית: Eduardo Chillida Juantegui; 10 בינואר 1924 – 19 באוגוסט 2002) היה פסל בסקי-ספרדי אשר נודע בזכות יצירותיו האבסטרקטיות והמונומנטליות.
נולד בסן סבסטיאן שבחבל הבסקים שבצפון ספרד.
בין השנים 1943–1947 למד ארכיטקטורה באוניברסיטת מדריד ולאחר מכן למד תקופה קצרה בבית ספר לאמנות.
בשנת 1947 יצר את פיסלו הראשון.
פסליו הראשונים היו פיגורטיביים ונעשו מחומרים כמו טיח וחימר, אולם במהרה זנח את הפיסול הפיגורטיבי בשביל פיסול אבסטרקטי ממתכת.
תחילה הושפע מאוד מהפסל הספרדי חוליו גונזאלס.
בשנת 1948 עזב את ספרד לטובת פריז, וחזר לספרד רק בשנת 1951. בשנת 1954 הוא יצר דלתות לבזיליקה של ארנזוזו (Arantzazu) שבאותה תקופה עברה תהליך בנייה מחדש.
לפרוקיט זה הוזמנו יצירות מאמנים בסקים בולטים נוספים לרבות נסטור בסטרטשה, אגוסטין איברולה וחורחה אוטיזה.
זוכה פרס פרמיום אימפריאלה לפיסול לשנת 1991. זוכה פרס וולף לאמנות לשנת 1984–1985.
אדוה בּ֫וֹלֶה (נולדה ב-12 בנובמבר 1980) היא סופרת, מחזאית, תסריטאית ושחקנית ישראלית.
בולה נולדה וגדלה בנתניה, השלישית בין ארבע אחיות.
אביה, ישעיהו בולה, עולה מהולנד, הוא פסיכולוג חינוכי בגמלאות, עבד שנים רבות בפנימיית הדסים.
אמה, רחל בולה הייתה נגנית קלרינט בתזמורת הפילהרמונית הישראלית, עסקה בתרפיה במוזיקה וכיום היא מורה לקלרינט.
סבה וסבתה שמעון ושושנה אהרון הם ממקימי קיבוץ גבעת ברנר.
בולה למדה משחק בבית הספר לאמנויות "הבוסתן" בנתניה.
בילדותה למדה גם במתא"ן (מפעל תרבות ואמנות לנוער) במגמת התיאטרון.
בצה"ל שרתה כקצינת קישור ובהמשך כמדריכת הצוערות בקורס קצינות.
בולה היא בוגרת בית הספר למשחק של סמינר הקיבוצים (2006-2003).
תפקידה הראשון על המסך הקטן היה בסדרת הדרמה של ערוץ 10 "מגדלים באוויר" (2008), בבימויו של ניר ברגמן.
טלי שרון ונועה ברקאי גילמו את שתי אחיותיה הגדולות ואלון אולארצ'יק את אביה.
באותה שנה שיחקה בתפקיד קטן בסרטו של משה מזרחי, "סוף שבוע בגליל".
בולה שיחקה ב"נבלות", מיני-סדרה בהוט 3, שהיא עיבוד לספר "עיטים ונבלות" של יורם קניוק, בבימויו של דרור סבו.
היא גילמה את זהבה הצעירה, מפקדת פלמ"ח קשוחה שמאוהבת באפרים הצעיר (עוז זהבי).
בתיאטרון שיחקה בולה בתפקיד הראשי בהצגה "זריחה" בבימויו של שלמה פלסנר בתיאטרון תמונע, בהצגה "גן ריקי", בהצגת הנוער "תתחילי לחייך" (על תפקידה זה הייתה מועמדת לפרס השחקנית הראשית הטובה ביותר בטקס פרסי הבמה לילדים ונוער "אסיטז'" לשנת 2010/11).
שיחקה גם בהצגה "נשים קטנות", בתיאטרון המדיטק, את התפקיד הראשי של ג'ו.שיחקה בסדרה "אחת אפס אפס".
מיוני 2016, שיחקה בסדרה של הקומיקאי אדיר מילר, "צומת מילר" (בעונה 1), בתפקיד מאיה אשתו של אדיר.
בולה היא זוכת קרן רבינוביץ' וקרן גשר לקולנוע רב תרבותי לפיתוח תסריט על פי ספרה "דברים שאני יודעת על ר'" במסגרת הפסטיבל הבינלאומי לסרטי נשים רחובות.
בשנת 2016 שיחקה בעונה 3 בסדרת הנוער "החממה" בערוץ ניקלודיאון ב-Yes שם גילמה את אביגיל קליין בצעירותה.
בשנת 2016 שיחקה בעונה 1 בסדרה "מפלצות קטנות" ברשת, ערוץ 2. שם גילמה את לירית נמירובסקי.
בשנת 2018 עלה לאקרנים "הלומים", סרטם של ארז מזרחי וסהר שביט, בו מגלמת בולה את התפקיד הראשי לצדו של עמוס תמם.
בולה מגלמת בסרט את דפנה, שמתמודדת עם אהבתה לגבר הלום קרב.
על משחקה בסרט זה זכתה באחד הפרסים החשובים באסיה: בפסטיבל שאנגחאי לקולנוע שנערך ביוני 2018, זכתה בולה בפרס השחקנית הטובה ביותר בתחרות ANTA.
בולה נשואה לתסריטאי קובי דורון.
הם מתגוררים בהרצליה ולהם שני ילדים.
דברים שאני יודעת על ר' - ראה אור במאי 2012 בהוצאת הקיבוץ המאוחד.
שלוש הנשים שונות זו מזו בכל אך משותפת להן אותה תחושת בדידות לא נרפאת שמקורה בגעגוע מתמיד לחום של אם.
כל דמות היא עולם ומלואו.
כל דמות מעוררת השתאות בדרכה המיוחדת, אך לשלושתן משותפת אותה תחושת בדידות לא נרפאת שמקורה בגעגוע מתמיד לחום של אם, ומשאלה אחת - למלא את החסר.
בריכה עירונית - ראה אור ביולי 2019 בהוצאת כנרת זמורה-ביתן דביר.
שש נובלות המספרות את סיפורם של המנויים ב"בריכה עירונית", מהנהנים לשלום, מחכים יחד בתור למסלול, שוחים זה לצד זה.
המפגשים האקראיים ביניהם משפיעים על מהלך חייהם: המלבישה שפוגשת על שפת הבריכה את אשתו של המאהב שלה; הצעירה שצריכה לעבור ניתוח מורכב, שואבת כוח משיחת מלתחות; ומציל הלילה מתאהב באישה שמפקידה בידיו את הנייד שלה בזמן שהיא שוחה.
גיבורי הסיפורים חיים בתחושת בדידות, ולא במקרה בחרו לעצמם ספורט אישי, אך לא הביאו בחשבון שבבריכה, לעיני זרים גמורים, הם מתפשטים מבגדים, תארים והגנות ונותרים עירומים ופגיעים.
הנובלות המתרחשות בבריכה עירונית קורעות את המסווה הבורגני מעל פצעי הנפש וחושפות את פחדי המוות והפחד מהחיים, את הכמיהה לאהבה, להכרה ולשייכות, ואת הניסיון הנואש להפיג את הבדידות האורבנית.
החדר הדרומי - ראה אור באפריל 2024 בהוצאת כתר.
אישה צעירה מתאהבת בגבר נשוי ויולדת את ילדו.
היא בטוחה שיבוא יום והוא יבחר בהם על פני משפחתו.
בינתיים, בודדה ועייפה, היא חוזרת לבית הוריה, שם אימה משתלטת עליה ועל בנה.
סדרה/תוכנית ערוץ במאי תסריטאי תפקיד שנה מידע נוסףצומת מילרערוץ 2 (קשת)אדיר מילראדיר מילרמאיה, תפקיד ראשי2016גילמה, בעונה הראשונה בלבד, את בת זוגו של אדיר מילרהחממהניקלודיאון,Yesרועי פלורנטיןגיורא חמיצר, נועה פניני, נועה לזר קינן, גאיה שליטא-כץאביגיל קליין בצעירותה,
תפקיד אורח2016הסדרה זכתה בפרס "סדרת הדרמה לילדים ונוער הטובה ביותר" בפרס האקדמיה לטלוויזיה
סרט תסריטאי במאי תפקיד שנה הלומים סהר שביט וארז מזרחי סהר שביט וארז מזרחי דפנה בסון 2018 סוף שבוע בגליל משה מזרחי ומיכל בת-אדם, עיבוד למחזה "הדוד וניה" של צ'כוב משה מזרחי יעל 2008
אדווה עדני (נולדה ב-10 בספטמבר 1965) היא שחקנית ישראלית.
בוגרת בית הספר למשחק "בית צבי" משנת 1990.
בין תפקידיה בתיאטרון באר שבע: הרו ב"מהומה רבה על לא מאומה", כלילת חן ב"הנסיכה והרועה", אוסי ב"הנאהבים", פיבי ב"כטוב בעיניכם", מרי וורן ב"ציד המכשפות", "יתוש בראש", שילה ב"אהבה וזיכרון", מימי ב"בית מלאכה", "נוכלים ואוהבים", אנה פרנק ב"אנה פרנק", ריטה ב"לחנך את ריטה", פרנצ'י בגריז, "בימינו לא יוצאים לדו-קרב", "אבודים ביונקרס".
הופיעה במחזהו של מתי גולן, "אטום", שהועלה בתיאטרון הקאמרי, בתפקיד עיתונאית המקורבת לראש הממשלה הנבחר.
בין השנים 1998–1999 השתתפה בשתי עונות של "פרפר נחמד".
כמו כן, הופיעה בסדרות הטלוויזיה "הבורר", "הבורגנים" וב"תיכון השיר שלנו".
עדני נשואה לדוד קיגלר ואם לשלושה ילדים.
בעשור השני של המאה ה-21 לבני הזוג קיגלר מופע קומי משותף, "נישואים גרעיניים", המבוסס על חיי הזוגיות שלהם.
אדוארדו דוס רייס קרבאליו (בפורטוגזית: Eduardo dos Reis Carvalho, נולד ב-19 בספטמבר 1982; ידוע גם כאדוארדו) הוא כדורגלן עבר פורטוגזי ששיחק בעמדת השוער.
בצעירותו, נדד אדוארדו בין מספר מחלקות נוער עד שבגיל 16 הגיע למחלקת הנוער של בראגה.
כאשר סיים את גיל הנוער שיחק בקבוצת המילואים של המועדון עד שבינואר הושאל לביירה מאר עד לסיום העונה על מנת לצבור ניסיון בליגת העל הפורטוגזית.
עונה לאחר מכן הושאל לויטוריה סטובאל עימה זכה בגביע הליגה הפורטוגזי ואף נבחר לאיש המשחק בגמר המפעל לאחר שהדף שלושה פנדלים של שלושה משחקני ספורטינג ליסבון.
בעונת חזר לבראגה כשוער ראשון וספג בה 20 שערים (הכי מעט בליגה) וסיים עם הקבוצה במקום השני בטבלה, הישג שיא של המועדון.
ב-7 ביולי 2010 חתם בגנואה מהסרייה א' תמורת 4 מיליון אירו ו-25% מסכום העברה עתידית של השחקן.
אף על פי ששיחק ברוב משחקי הקבוצה, הוא הושאל לבנפיקה ליסבון עם אופציה לרכישת כרטיס השחקן שלו לאחר עונה אחת בלבד באיטליה.
ב-26 ביוני 2012 חתם באיסטנבול בשאקשהיר מליגת העל הטורקית.
לאחר עונה אחת חזר לבראגה כמושאל מגנואה.
ב-27 ביוני 2014 חתם בדינמו זאגרב מליגת העל הקרואטית ל-3 שנים.
ב-25 באוגוסט 2016 חתם בצ'לסי מהפרמייר ליג לעונה אחת.
ב-6 ביולי 2018 הושאל לויטסה ארנהם ההולנדית לעונה אחת.
ב-1 ביולי 2019 שוחרר מצ'לסי וכעבור זמן קצר חתם בספורטינג בראגה.
בספטמבר זומן אדוארדו לראשונה לסגל נבחרת פורטוגל לאחר פרישתו של קים מהנבחרת.
ב-11 בפברואר 2009 ערך את הופעת הבכורה שלו בנבחרת בניצחון 0-1 נגד .
לאחר שאיבד את מקומו בהרכב גנואה, איבד אדוארדו גם את מקומו בהרכב הנבחרת לרוי פטריסיו.
Adobe Photoshop Lightroom (או בקיצור Adobe Lightroom, להלן: "לייטרום") היא תוכנה אשר מעבדת ומארגנת תמונות שפותחה על ידי אדובי מערכות עבור מערכות ההפעלה Windows וMacOS.
התוכנה מאפשרת צפייה, ארגון וריטוש מספר גדול של תמונות דיגיטליות.
העיבוד באדובי מתבצע תוך שמירת גישה לתמונה המקורית.
למרות השם הדומה לאדובי פוטושופ, התוכנה אינה יכולה לבצע פונקציות רבות של פוטושופ כגון עיבוד תמונה מגמתי (להוסיף, להסיר או לשנות את המראה של הפרט תמונה פריטים), עיבוד טקסט או אובייקטים בתלת-מימד על תמונות וכן שינוי מסגרות וידאו.
תוכנת הלייטרום לא מנהלת קבצים כמו אדובי ברידג': היא לא יכולה לנתח קבצים, אלא אם כן הם מיובאים לתוך מסד הנתונים שלה קודם, ורק מזהה פורמטי תמונה.
הלייטרום היא אחת מתוכנות עריכת צילומים הנפוצות ביותר בין צלמים מקצועיים וחובבים מתקדמים.
הקובץ המקורי איננו משתנה כלל במהלך העריכה ונשמר לתמיד.
כל העריכות הן שכבות מתמטיות המונחות מעל שכבת קובץ המידע המקורי שאין נגיעה בו.
מרבית העריכה מתבצעת באמצעות הזזת סמן על גבי סרגל ("סליידר").
יכולת שיפור תמונה, תיקון חשיפה ואיזון ללבן - במיוחד עבור פורמט Raw (צילום דיגיטלי).
ללייטרום יש יכולת ניהול קטלוג חזק ומגוון היכול לנהל מיליוני קבצים.
נמכרת כחלק מחבילת תוכנות העריכה של אדובי, כמנוי בתשלום חודשי נמוך.
נוסף לכך, היא אלופת ישראל (2017) ושיאנית ישראל בעבר בריצת 5000 מטר ואלופת ישראל (2017) בריצת 1500 מטר.
ייצגה את ישראל בשלוש אליפויות עולם באתלטיקה ובאולימפיאדת טוקיו 2020.
כהן החלה להתאמן בריצה מגיל 14 בקבוצת לידר ירושלים בהדרכתו של רומן פרדמן.
אביה, יגאל, מנהל את קבוצת האתלטיקה של מועדון לידר ירושלים.
בשנת 2017 החלה ללמוד באוניברסיטת איווה בארצות הברית והתאמנה במסגרת נבחרת האתלטיקה של המכללה.
בשנת 2018 היא עברה לאוניברסיטת ניו מקסיקו.
באליפות ישראל בריצת 3000 מטר מכשולים שנערכה ב-11 במאי 2017 זכתה כהן במדליית זהב בשיא ישראלי חדש של 10:16.20 דקות, שיפור לשיא בן 12 השנים של אירינה ויינגרטן (10:41.56 דקות).
שבועיים לאחר מכן, בתחילת יוני, היא זכתה באליפות ישראל בריצת 5000 מטר בשיא אישי חדש של 17:05:91 דקות.
שלושה שבועות לאחר מכן, באליפות אירופה לאומות באתלטיקה שנערכה בתל אביב היא זכתה במדליית כסף בשיא לאומי חדש של 10:12.95 דקות.
באליפות ישראל באתלטיקה שנערכה בתחילת יולי היא זכתה במדליית זהב בריצת 1500 מטר בשיא אישי חדש של 4:24.49 דקות.
שבועיים לאחר מכן, באליפות אירופה עד גיל 23 שנערכה בבידגושץ', פולין היא סיימה במקום תשיעי בשיא ישראלי חדש של 10:07.82 דקות.
בתחרות שנערכה בוויצ'יטה, קנזס, ארצות הברית באפריל 2018 זכתה כהן במדליית זהב בריצת 3000 מטר מכשולים בשיא ישראלי חדש של 10:04.00 דקות.
שבוע לאחר מכן, בתחרות שנערכה בקנזס רילייס היא קבעה בריצת 5000 מטר שיא ישראלי חדש של 16:07.03 דקות, שיפור של 74 מאיות השנייה לשיא הקודם בן השנתיים של מאור טיורי (16:07.77 דקות).
בתחרות שנערכה ב-26 באפריל היא שברה שוב את שיאה ישראל בריצת 3000 מטר מכשולים וקבעה תוצאה של 9:52.37 דקות והשיגה את הקריטריון להשתתפות באליפות אירופה.
ב-23 ביוני היא שברה שוב את שיאה הישראלי בריצת 3000 מטר מכשולים כשקבעה 9:48.48 דקות בתחרות במינסק בה זכתה במדליית כסף.
באליפות אירופה שנערכה בברלין באוגוסט אותה שנה היא סיימה במקום חמישי בריצת 3000 מטר מכשולים בשיא ישראלי חדש של 9:29.74 דקות.
כבר בשלב המוקדמות היא קבעה שיא ישראלי חדש של 9:36.13 דקות ועלתה לשלב הגמר מהמקום ה-12.
בתחרות באולם שנערכה בבוסטון בחודש דצמבר, קבעה תוצאה של 15:42.85 דקות, המהווה שיא ישראלי חדש באולם, ושיא ישראלי מתחת לגיל 23 באצטדיון.
בתחרות שנערכה בחודש מרץ בלוס אנג'לס, כהן סיימה במקום השני בריצת 5000 מטר, בשיא אישי חדש של 15:31.01 דקות.
חודשיים לאחר מכן, בתחרות שנערכה בקולורדו, סיימה במקום השני בריצת 3000 מטר מכשולים בתוצאה של 9:45.71 דקות, רק 5 מאיות מאלי אוסטרנדר, אלופת המכללות (בשנים 2017, 2018) בריצת 3000 מטר מכשולים.
בסוף מאי, בחצי גמר אליפות המכללות, סיימה כהן במקום השני במקצה והשלישי באזור המערב בריצת 3000 מטר מכשולים בתוצאה של 9:44.41 דקות, ועלתה לשלב הגמר.
למחרת, בחצי הגמר בריצת 5000 מטר, סיימה במקום החמישי במקצה ובאזור המערב בתוצאה של 15:38.82 דקות, ועלתה גם כן לשלב הגמר.
בגמר שנערך ביוני, כהן סיימה במקום הרביעי בריצת 3000 מטר מכשולים, לאחר שקבעה תוצאה של 9:46.36 דקות, 28 מאיות מהמקום השלישי.
חודש לאחר מכן, בתחרות שנערכה בפינלנד, סיימה כהן במקום הרביעי בריצת 3000 מטר מכשולים בתוצאה של 9:38.01 דקות, המהווה קריטריון לאליפות העולם.
באליפות אירופה לאומות שנערכה באוגוסט אותה שנה היא ניצחה בריצת 3000 מטר מכשולים בתוצאה של 10:21.07 דקות וסיימה במקום השלישי בריצת 1500 מטר בתוצאה של 4:20.96 דקות.
באליפות העולם באתלטיקה השתתפה כהן בריצת 3000 מטר מכשולים וסיימה במקום העשירי במקצה וה24 הכללי בתוצאה של 9:42.92 דקות ולא העפילה לגמר.
באליפות ישראל שנערכה ביולי זכתה כהן בשתי מדליות, מדליית זהב בריצת 3000 מטר מכשולים, לאחר שקבעה תוצאה של 10:10.62 דקות ומדליית כסף בריצת 1500 מטר, בתוצאה של 4:25.50 דקות אחרי לונה צ'מטאי-סלפטר ממכבי תל אביב (4:17.96 דקות) ולפני כרואן חלבי ממכבי חיפה כרמל (4:27.65 דקות).
באליפות ישראל שנערכה ביולי זכתה כהן במדליית זהב בריצת 3000 מטר מכשולים.
לתחרות נרשמו רק שתי משתתפות - כהן ויריבתה כרואן חלבי קבלאן.
במהלך הריצה נפלה קבלאן במכשול המים, נפצעה ונאלצה לפרוש.
כהן נותרה לבדה על המסלול, המשיכה בריצה וסיימה בזמן של 9:57.39 דקות.
באליפות העולם שנערכה בטוקיו, יפן ב-15 בספטמבר היא סיימה בשלב המוקדמות במקום 17 בשיא ישראלי חדש של 9:19.90 דקות.
אדוה דדון (נולדה ב-29 באוקטובר 1988) היא עיתונאית ישראלית המשמשת ככתבת תחקירים ומגישת חדשות בחברת החדשות.
דדון נולדה וגדלה בראשון לציון כבת בכורה ולה שני אחים קטנים.
למדה בתיכון הגימנסיה הריאלית בראשון לציון במגמות פיזיקה וכימיה.
בשנת 2007 התגייסה לחיל האוויר ושירתה כקצינת מבצעים בטייסת 113. בשנת 2011 מונתה לקצינת דוברות בחיל האוויר.
היא השתחררה מצה"ל בשנת 2011 בדרגת סגן.
היא בוגרת אוניברסיטת בר-אילן במדע המדינה בהצטיינות ובעלת תואר שני בפילוסופיה, מדע ותרבות דיגיטלית מאוניברסיטת תל אביב.
בשנת 2011 החלה את הקריירה העיתונאית שלה, עם הצטרפותה לחברת החדשות כתחקירנית במהדורה המרכזית.